Document ID: /roh_data/filtered/swiss_laws_in_ROHinterleaved.jsonl.gz/16325

This text was translated from EN into Rumantsch Grischun.

The company shall keep a register of capital contributions. It must be kept in such a manner that it can be accessed at any time in Switzerland. The following information must be entered in the register of contributions:1. the names and addresses of the company members;2. the number, the nominal value and, if applicable, the class of the capital contributions of each company member;3. the names and addresses of usufructuaries;4. the names and addresses of charge creditors. Company members not entitled to exercise the right to vote and related rights must be specifically indicated as company members without the right to vote. Company members have the right to inspect the register of contributions. The documents on which an entry is based must be retained for ten years following the deletion of the person concerned from the register of capital contributions. Second sentence inserted by No I 2 of the FA of 12 Dec. 2014 on the Implementation of the 2012 revised recommendations of the Financial Action Task Force, in force since 1 July 2015 (AS 2015 1389; BBl 2014 605). Inserted by No I 2 of the FA of 12 Dec. 2014 on the Implementation of the 2012 revised recommendations of the Financial Action Task Force, in force since 1 July 2015  (AS 2015 1389; BBl 2014 605).

La societad maina in register da participaziun davart las quotas da basa. Ella sto manar quest register uschia, ch’igl è pussaivel d’acceder da tut temp a tal en Svizra. En il register da participaziun ston vegnir registrads:1. il num e l’adressa dals societaris;2. il dumber, la valur nominala ed eventualmain er la categoria da las quotas da basa da mintga societari;3. il num e l’adressa dals giudiders;4. il num e l’adressa dals crediturs da pegn. Ils societaris che n’èn betg autorisads da far diever dal dretg da votar e dals dretgs che stattan en connex cun il dretg da votar, ston vegnir designads sco societaris senza dretg da votar. Ils societaris han il dretg da prender invista dal register da participaziun. Ils mussaments che resultan d’ina inscripziun ston vegnir conservads durant 10 onns suenter che la persuna inscritta è vegnida stritgada or dal register da participaziun. Integrà la segunda frasa tras la cifra I 2 da la LF dals 12 da dec. 2014 davart la realisaziun da las recumandaziuns dal «Groupe d’action financière», revedidas l’onn 2012, en vigur dapi il 1. da fan. 2015 (AS 2015 1389; BBl 2014 605). Integrà tras la cifra I 2 da la LF dals 12 da dec. 2014 davart la realisaziun da las recumandaziuns dal «Groupe d’action financière», revedidas l’onn 2012, en vigur dapi il 1. da fan. 2015 (AS 2015 1389; BBl 2014 605).